**2. NAPIREND:** Ügyiratszám: BCS/ /2022.

**ELŐTERJESZTÉS**

**a Képviselő-testület 2022. november 10-i nyilvános ülésére**

**Tárgy:** **A Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola szakmai munkájának fenntartói értékelése (2021/22-es tanév)**

**Előterjesztő:** Schumacher Zsolt elnök

**Előkészítette:**  dr. Varga Viktória jegyző

**Tisztelt Képviselő-testület!**

A Balatoncsicsói Német Nemzetiségi Önkormányzatnak, mint köznevelési intézményfenntartónak minden évben el kell készítenie és közzé kell tennie a fenntartásában álló Nivegy-Völgyi Német Nemzetiségi Nyelvoktató Általános Iskola és Alapfokú Művészeti Iskola pedagógiai programjában meghatározott feladatok végrehajtásával és a pedagógiai-szakmai munka eredményességével összefüggő értékelést.

A 2021/22-es tanévben végzett pedagógiai-szakmai munkáról készült értékelés az előterjesztés melléklete.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjen.

**HATÁROZATI JAVASLAT**

A Balatoncsicsói Német Nemzetiségi Önkormányzat Képviselő-testülete a Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola 2021/22. tanévben végzett szakmai munkájának fenntartói értékelését az előterjesztés melléklete szerint elfogadja.

Szentantalfa, 2022. november 7.

 **Schumacher Zsolt**

 **elnök**

**Balatoncsicsói Német Nemzetiségi Önkormányzat**
8272 Balatoncsicsó, Fő utca 25.
Adószám: 15782580-1-19
Fenntartói azonosító: 39001753
Email: balatoncsicso.nno@gmail.com

**Fenntartói értékelés**
/Nkt. 85.§ (3) bek. és 83.§ (2) bek. e. és h. pontja alapján/

Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola

Nivegy-Taler Deutsche Grund- und Kulturschule

 8272 Balatoncsicsó, Fő út 1/A.

**2021/2022.**

**Az intézmény OM azonosítója: 037075**

Balatoncsicsó Német Nemzetiségi Önkormányzata, mint fenntartó értékelte a fenti intézményében folyó szakmai munkát és az intézmény pedagógiai programjának teljesítését.

Az értékelés megállapításai a vezetői beszámoló és a rendelkezésre álló dokumentumok tapasztalatain alapulnak.

**Az értékelés területei**

1. Az intézmény gazdálkodása

2. A működés törvényessége

3. Szakmai munka eredményessége

4. Az intézményvezető értékelése

**1. Az intézmény gazdálkodása**

Az intézmény bevételeit túlnyomó részt a normatív állami támogatások és a pályázati források teszik ki.

A nemzetiségi kiegészítő támogatásokon nyert összegekből az iskolaépület felújítási munkái és a tárgyi feltételek javítása történt meg.

Az iskola rendelkezésére álló költségvetési összeg biztosítja a szakmailag előírt, megfelelő színvonalú működést.

Ingatlan és eszköz feltételek a jogszabályok által előírt módon rendelkezésre állnak.

A gazdálkodási feltételek, a vonatkozó jogszabályok és a törvényességi szempontok megfelelősége érdekében az intézmény munkamegosztási megállapodást írt alá a Zánkai Közös Hivatallal, mely 2020.04.01-től hatályos, eleget téve az államháztartásról szóló 2011. évi CXCV. (Áht.) törvénynek.

**2. A működés törvényessége**

Az intézmény alapdokumentumai, a Pedagógia Program, Házirend és a Szervezeti és Működési Szabályzat a vonatkozó, hatályos jogszabályok szerint rendelkezésre állnak.

Az intézmény feladatellátásának a személyi feltételei biztosítottak.

**3. Szakmai munka eredményessége**

Az intézmény az iskolai feladatellátás tekintetében a pedagógiai programot az elvárható módon hajtotta végre.

Az intézmény az általános iskolai feladatokat általánosságban megfelelő színvonalon látja el.

A 2021-es kompetenciamérések eredményei a vizsgált területeken bár némileg az országos átlag alatt maradnak, de a községi átlagot a legtöbb területen meghaladják.

A SNI-s tanulók haladása a szakértői vélemények figyelembevételével az egyéni fejlesztési tervek alapján lassabb ütemű. Számukra fejlesztő foglalkozásokat biztosítanak, értékelésük egyénre szabott.

A tanulmányi, zenei és sportversenyek eredményei sokirányú és gazdag tehetséggondozó tevékenységre utalnak.

**4. Az intézményvezető értékelése**

Az intézményvezető a szakmai irányítást, a gazdálkodást, feladatellátást, az intézményi dokumentumok elkészítését, valamint a tanulmányi és sport eredményeket figyelembe véve eredményesen vezeti az iskolát.

**Fenntartói javaslatok**

Az iskola PR tevékenységének, a weboldalon és facebook oldalon keresztül történő online kommunikáció folyamatos fejlesztése.

Javasolt továbbá a beiskolázási körzethez tartozó településekkel kulturális együttműködések erősítése, fejlesztése.

A fenntartó jelen intézményi értékelést az Nkt. 85. § (3) bek. alapján a balatoncsicso.hu weboldalon nyilvánosságra hozza.

Balatoncsicsó, 2022. 09.28.

………………………………………………

Schumacher Zsolt
Balatoncsicsói Német Nemzetiségi
Önkormányzat Elnök